《王梦得意久出远归惠诗次韵》
宋代·章甫

手栽桃李已成花，久客归心急莫鸦。
别后新诗圆似弹，依前瘦马钝如蛙。
路长人困煎茶店，春去莺啼卖酒家。
三径未荒还寄傲，只应清梦到京华。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。